
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3350 

12 Δεκεμβρίου 2014 


ΑΠΟΦΑΣΕΙ Σ 

Αριθμ. 45/21-11-2014 

Επανεκπαίδευση και επαναπιστοποίηση γνώσεων 
των (αντ)ασφαλιστικών διαμεσολαβητών. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α. το άρθρο 55Α του καταστατικού της Τράπεζας της 
Ελλάδος, όπως ισχύει, 

β. τον Ν. 3867/2010 (ΦΕΚ Α 128/3.8.2010) «Εποπτεία 
Ιδιωτικής Ασφάλισης, σύσταση εγγυητικού κεφαλαίου 
ιδιωτικής ασφάλισης ζωής, οργανισμοί αξιολόγησης 
πιστοληπτικής ικανότητας και άλλες διατάξεις αρμο¬ 
διότητας του Υπουργείου Οικονομικών» και ιδίως το 
άρθρο 1 αυτού, 

γ. τον Ν. 3229/2004 (ΦΕΚ Α 38/10.2.2004) «Εποπτεία της 
ιδιωτικής ασφάλισης, εποπτεία και έλεγχος τυχερών 
παιχνιδιών, εφαρμογή των Διεθνών Λογιστικών Προ¬ 
τύπων και άλλες διατάξεις», όπως ισχύει και ιδίως το 
άρθρο 3 παρ. 1(β) αυτού, 

δ. τον Ν. 1569/1985 (ΦΕΚ Α 183/25.10.1985), «Διαμεσο- 
λάβηση στις συμβάσεις ιδιωτικής ασφάλισης, σύσταση 
σώματος ειδικών πραγματογνωμόνων τροχαίων ατυχη¬ 
μάτων, λειτουργία γραφείου διεθνούς ασφάλισης και 
άλλες διατάξεις», όπως ισχύει, 
ε. το ν.δ. 400/1970 (ΦΕΚ Α 10/17.1.1970) «Περί ιδιωτικής 
επιχειρήσεως ασφαλίσεως», όπως ισχύει και ιδίως τα 
άρθρα 6 παρ. 3 και 120 αυτού, 
στ. το π.δ. 190/2006 (ΦΕΚ Α 196/14.9.2006) «Προσαρμογή 
της ελληνικής νομοθεσίας στην Οδηγία 2002/92/Ε.Κ. του 
Ευρωπαϊκού Κοινοβουλίου και του Συμβουλίου σχετικά 
με την ασφαλιστική διαμεσολάβηση (I 9/15.1.2003)», όπως 
ισχύει και ιδίως τα άρθρα 3, 4 παρ. 1 Α ε, το άρθρο 4 
παρ. 4 και το άρθρο 5 αυτού, 
ζ. την απόφαση Υφυπουργού Ανάπτυξης Κ3-8010/2007 
(ΦΕΚ Β 1600/17.8.2007) «Καθορισμός των απαιτούμε- 
νων προϋποθέσεων-εξετάσεων, που αποδεικνύουν την 
εμπειρία, τις ικανότητες και τις γενικές εμπορικές και 
επαγγελματικές γνώσεις των διαμεσολαβητών στην 
Ασφάλιση», όπως ισχύει, 

η. την κοινή απόφαση του Διοικητή της Τράπεζας της 
Ελλάδος και του Διοικητικού Συμβουλίου της Επιτροπής 
Κεφαλαιαγοράς (ΦΕΚ Β 1168/16.6.2009), 


θ. την Πράξη Εκτελεστικής Επιτροπής 16/21.5.2013 (ΦΕΚ 
Β 1257/23.5.2013) και ιδίως το άρθρο 9 αυτής, 
ι. την Πράξη Εκτελεστικής Επιτροπής 30/30.9.2013 
(ΦΕΚ Β 2556/10.10.2013) «Ρύθμιση θεμάτων διοικητικής 
και λογιστικής οργάνωσης των ασφαλιστικών επιχειρή¬ 
σεων, ιδία δε αναφορικά με την εμπορική πολιτική, την 
πρόσκτηση εργασιών και τα συναφή με αυτήν δίκτυα, 
καθώς και την παρακολούθηση της παραγωγής, της 
είσπραξης ασφαλίστρων και της απόδοσης προμηθειών 
και συναφείς κανόνες Δεοντολογίας», 
ια. την Πράξη Εκτελεστικής Επιτροπής 31/30.9.2013 
(ΦΕΚ Β 2556/10.10.2013) «Κανονισμός Συμπεριφοράς των 
(Αντ)ασφαλιστικών Διαμεσολαβητών», 
ιβ. το από 20.11.2014 εισηγητικό σημείωμα της Διεύ¬ 
θυνσης Εποπτείας Ιδιωτικής Ασφάλισης, και 
ιγ. ότι από τις διατάξεις της παρούσας δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζει τα εξής: 

ΕΠΑΝΕΚΠΑΙΔΕΥΣΗ ΚΑΙ ΕΠΑΝΑΠΙΣΤΟΠΟΙΗΣΗ 
ΓΝΩΣΕΩΝ ΤΩΝ (ΑΝΤ)ΑΣΦΑΛΙΣΤΙΚΩΝ ΔΙΑΜΕΣΟΛΑΒΗΤΩΝ 

Αρθρο 1 

Πεδίο εφαρμογής 

1. Η παρούσα Πράξη εφαρμόζεται αφενός στα φυσι¬ 
κά πρόσωπα που ασκούν ή προτίθενται να ασκήσουν 
δραστηριότητα (αντ)ασφαλιστικού διαμεσολαβητή κατά 
τις διατάξεις του π.δ. 190/2006 και του Ν. 1569/1985, 
αφετέρου στα φυσικά πρόσωπα του άρθρου 4 παρ. 
4 περ. α και β του π.δ. 190/2006, περιλαμβανομένων 
εκείνων που είναι μέλη διοίκησης ή είναι υπάλληλοι, 
κατά την ανωτέρω έννοια, αγροτικών συνεταιρισμών 
και πιστωτικών ιδρυμάτων. 

2. Η παρούσα Πράξη εφαρμόζεται: 

(α) στις (αντ)ασφαλιστικές επιχειρήσεις και στους αλ- 
ληλασφαλιστικούς συνεταιρισμούς με έδρα την Ελλάδα 
για το σύνολο των ασφαλίσεων που αυτοί συνάπτουν, 
τόσο στην Ελλάδα όσο και στα άλλα κράτη-μέλη της 
ΕΕ και του ΕΟΧ, μέσω υποκαταστημάτων ή με καθεστώς 
ελεύθερης παροχής υπηρεσιών, πλην όσων αλληλασφα- 
λιστικών συνεταιρισμών εμπίπτουν στις διατάξεις του 
άρθρου 35 παρ. 3 του ν.δ. 400/1970, όπως ισχύει, 

(β) στις (αντ)ασφαλιστικές επιχειρήσεις που έχουν 
έδρα σε οποιοδήποτε κράτος-μέλος της ΕΕ και του 
ΕΟΧ και ασκούν δραστηριότητα στην Ελλάδα είτε υπό 

καθεστώς εγκατάστασης είτε υπό καθεστώς ελεύθερης 
παροχής υπηρεσιών, και 

(γ) στις (αντ)ασφαλιστικές επιχειρήσεις και στους 
αλληλασφαλιστικούς συνεταιρισμούς τρίτων χωρών, 
δηλαδή χωρών μη κρατών-μελών της ΕΕ και του ΕΟΧ, 
για τις ασφαλίσεις που συνάπτουν στην Ελλάδα, εφεξής 
αναφερόμενες ως «Εταιρείες». 

Αρθρο 2 

Αντικείμενο ρύθμισης - Ορισμοί 

1. Οι χορηγούμενες κατά τις διατάξεις του άρθρου 5 
παρ. 3 της παρούσας βεβαιώσεις, καθώς και τα πιστο¬ 
ποιητικά γνώσεων της Πράξης Εκτελεστικής Επιτροπής 
16/2013, αποτελούν το κατ’ άρθρο 4 παρ. 1 Α ε του 
π.δ. 190/2006 απαραίτητο δικαιολογητικό για την εγ¬ 
γραφή και για τη διατήρηση της εγγραφής του (αντ) 
ασφαλιστικού διαμεσολαβητή στο Μητρώο του άρθρου 
3 του π.δ. 190/2006, ξεχωριστά για κάθε κατηγορία (αντ) 
ασφαλιστικής διαμεσολάβησης. 

2. Ως επαναπιστοποίηση γνώσεων, νοείται η κατάθεση 
των βεβαιώσεων του άρθρου 5 παρ. 3 της παρούσας για 
την ανανέωση της εγγραφής στο Μητρώο του άρθρου 
3 του π.δ. 190/2006. 

3. Ως σεμινάρια για την επαναπιστοποίηση γνώσεων 
(εφεξής «σεμινάρια»), νοούνται σεμινάρια ασφαλιστι¬ 
κής εκπαίδευσης, μετεκπαίδευσης και επαγγελματικής 
εξέλιξης που διεξάγουν παροχείς αυτής της εκπαίδευ¬ 
σης, όπως ενδεικτικά, Εταιρείες, ανώτατα εκπαιδευτικά 
ιδρύματα, εκπαιδευτικοί οργανισμοί, όπως το Ελληνικό 
Ινστιτούτο Ασφαλιστικών Σπουδών (ΕΙΑΣ) και το Ελλη¬ 
νικό Τραπεζικό Ινστιτούτο (ΕΤΙ), υπό τις προϋποθέσεις 
του άρθρου 6 της παρούσας. 

Αρθρο 3 

Υποχρεώσεις των (αντ)ασφαλιστικών 

διαμεσολαβητών προς παρακολούθηση σεμιναρίων 

1. Τα πρόσωπα της παραγράφου 1 του άρθρου 1 της 
παρούσας υποχρεούνται να επικαιροποιούν και να διευ¬ 
ρύνουν τη γνώση και την επαγγελματική τους επάρκεια 
μέσω παρακολούθησης σεμιναρίων σύμφωνα με την 
παρούσα πράξη. 

2. Κάθε πρόσωπο της προηγούμενης παραγράφου 
συγκεντρώνει τουλάχιστον εβδομήντα πέντε (75) ώρες 
παρακολούθησης σεμιναρίων σε διάστημα πέντε ετών 
από την ημερομηνία απόκτησης του πιστοποιητικού 
γνώσεων της Πράξης Εκτελεστικής Επιτροπής 16/2013 
και έκτοτε τουλάχιστον εβδομήντα πέντε (75) ώρες για 
κάθε επόμενη πενταετία. Κατά παρέκκλιση των ανω¬ 
τέρω, για τους κατόχους πιστοποιητικών γνώσεων και 
τους εγγεγραμμένους στο Μητρώο βάσει του άρθρου 5 
του π.δ. 190/2006, ως έναρξη της πρώτης πενταετίας του 
προηγούμενου εδαφίου νοείται η ημερομηνία έναρξης 
ισχύος της παρούσας. 

3. Το ελάχιστο σύνολο των εβδομήντα πέντε (75) ωρών 
παρακολούθησης σεμιναρίων κατανέμεται κατά το δυ¬ 
νατόν ισομερώς εντός των ετών της αντίστοιχης πε¬ 
νταετίας και καλύπτονται κατά το δυνατόν ισομερώς οι 
τομείς της παραγράφου 1 του άρθρου 5 της παρούσας. 

4. Οι (αντ)ασφαλιστικοί διαμεσολαβητές τηρούν επι- 
καιροποιημένο ατομικό αρχείο των προσώπων του 
άρθρου 4 παρ. 4 περ. α και β του π.δ. 190/2006 που 
κατέχουν πιστοποιητικό γνώσεων, το οποίο αποκτήθηκε 
είτε στο πλαίσιο της Πράξης Εκτελεστικής Επιτροπής 
16/2013 είτε βάσει προγενέστερου πλαισίου και τις βε¬ 


βαιώσεις του άρθρου 5 παρ. 3 της παρούσας. Ελάχιστο 
περιεχόμενο του αρχείου αποτελούν το αντίγραφο του 
σχετικού πιστοποιητικού ή βεβαίωσης και τα έγγραφα 
που αποδεικνύουν τον χρόνο που το πιστοποιημένο 
πρόσωπο άρχισε και έπαψε να εμπίπτει στις διατάξεις 
του άρθρου 4 παρ. 4 περ. α και β του π.δ. 190/2006. 
Το αρχείο τηρείται για τουλάχιστον 5 χρόνια από την 
ημερομηνία που το πιστοποιημένο πρόσωπο έπαψε να 
εμπίπτει στις διατάξεις του άρθρου 4 παρ. 4 περ. α και 
β του π.δ. 190/2006. 

5. Ειδικά για τα πιστωτικά ιδρύματα, το αρχείο δύναται 
να τηρείται ξεχωριστά σε κάθε κατάστημα. 

Αρθρο 4 

Υποχρεώσεις των (Αντ)Ασφαλιστικών Εταιρειών 
προς διεξαγωγή των σεμιναρίων 
και χορήγηση αντίστοιχης βεβαίωσης 

1. Οι Εταιρείες, οι οποίες συνεργάζονται είτε με (αντ) 
ασφαλιστικούς διαμεσολαβητές βάσει συμβάσεων απο¬ 
κλειστικής συνεργασίας είτε με τους κατ’ άρθρο 2 παρ. 
7 του π.δ. 190/2006 συνδεδεμένους (αντ)ασφαλιστικούς 
διαμεσολαβητές, αναλαμβάνουν οι ίδιες να διεξάγουν τα 
σεμινάρια των εν λόγω συνεργατών τους υποχρεωτικά 
για τον τομέα της περίπτωσης (α) και προαιρετικά για 
τους τομείς των περιπτώσεων (β) και (γ), της παρα- 
γράφουΐτου άρθρου 5της παρούσας και να χορηγούν 
σε αυτούς τη βεβαίωση περαίωσης της παραγράφου 3 
του ίδιου άρθρου: 

2. Οι Εταιρείες δύνανται να παρέχουν την αντίστοιχη 
(επαν)εκπαίδευση και στους (αντ)ασφαλιστικούς δια¬ 
μεσολαβητές με τους οποίους διατηρούν ανεξάρτητη 
συνεργασία. 

3. Οι Εταιρείες δύνανται να προβαίνουν σε συνέρ¬ 
γειες για την εκπλήρωση των υποχρεώσεων της παρ. 
1 του παρόντος άρθρου ή να αναθέτουν το έργο σε 
εκπαιδευτικούς φορείς, τα σεμινάρια των οποίων έχουν 
υποβληθεί στη διαδικασία του άρθρου 6 της παρούσας. 

4. Οι Εταιρείες υιοθετούν κατάλληλη πολιτική και δι¬ 
αδικασίες, σύμφωνα με τα προβλεπόμενα στο άρθρο 6 
παρ. 3 του ν.δ. 400/1970, ώστε να διασφαλίζουν ότι οι 
(αντ)ασφαλιστικοί διαμεσολαβητές με τους οποίους συ¬ 
νεργάζονται διαθέτουν διαρκώς τις αναγκαίες γνώσεις 
για την αποτελεσματική παροχή των υπηρεσιών προς 
τους ασφαλιζόμενους-πελάτες. Ειδικότερα για τις Εται¬ 
ρείες του άρθρου 1 παρ. 2 περιπτώσεις (α) και (γ) της 
παρούσας, η εν λόγω πολιτική εντάσσεται στο πλαίσιο 
της Εμπορικής τους Πολιτικής. Ελάχιστο περιεχόμενο 
των πολιτικών και διαδικασιών είναι η δημιουργία και 
τήρηση αρχείου με αντίγραφα των βεβαιώσεων της 
παραγράφου 3 του άρθρου 5 της παρούσας. 

Αρθρο 5 

Τομείς (επαν)εκπαίδευσης - 
Βεβαιώσεις επαναπιστοποίησης γνώσεων 

1. Οι τομείς στους οποίους αφορά η (επαν)εκπαίδευση 
είναι οι ακόλουθοι: 

(α) Τομέας Α: Προϊόντα τα οποία ο εκπαιδευόμενος 
προωθεί στην αγορά, τα αμιγώς ιδιωτικοασφαλιστικής 
φύσεως χαρακτηριστικά τους και οι φορολογικές, κοι- 
νωνικοασφαλιστικές, επενδυτικές και άλλες προεκτά¬ 
σεις τους για τον ασφαλιζόμενο-καταναλωτή, 

(β) Τομέας Β: Θεσμικά θέματα της ασφαλιστικής αγο¬ 
ράς, οι επελθούσες ή επικείμενες αλλαγές στο θεσμικό 

πλαίσιο του τομέα της ιδιωτικής ασφάλισης και της 
ασφαλιστικής διαμεσολάβησης σε εθνικό και ευρωπαϊκό 
επίπεδο, οι υποχρεώσεις ενημέρωσης του ασφαλιζόμε- 
νου-καταναλωτή, η εξυπηρέτηση του πελάτη σε περί¬ 
πτωση επέλευσης του ασφαλιστικού κινδύνου, ζητήματα 
κανονιστικής συμμόρφωσης, διαφάνεια, σύγκρουση συμ¬ 
φερόντων, γνώσεις για την προστασία του πελάτη και 
όλων των μερών μιας συναλλαγής από απάτη, κανόνες 
δεοντολογίας, πρόληψη της επαγγελματικής ευθύνης, 
χειρισμός αιτιάσεων ασφαλισμένων-καταναλωτών, θέ¬ 
ματα ευρύτερου νομικού πλαισίου όπως, ενδεικτικά, για 
την προστασία ευαίσθητων προσωπικών δεδομένων, 
καθώς και για την πρόληψη της νομιμοποίησης εσόδων 
από εγκληματικές δραστηριότητες και της χρηματοδό¬ 
τησης της τρομοκρατίας, και 

(γ) Τομέας Γ: Ανάπτυξη ατομικών δεξιοτήτων και ικα¬ 
νοτήτων για την αποτελεσματική επικοινωνία, προ- και 
ενδο-συμβατικά, με τον πελάτη και την εξυπηρέτησή 
του, αναγνώριση του προφίλ (κινδύνου) του πελάτη και 
αξιολόγηση των καταναλωτικών του αναγκών, μέθοδοι 
και τεχνικές πωλήσεων, οργάνωση και διοίκηση επιχει¬ 
ρήσεων, γενικές και ειδικές γνώσεις επί χρηματοοικο¬ 
νομικών θεμάτων. 

2. Για την κάλυψη των ως άνω αναγκών (επανεκπαίδευ¬ 
σης, τα σεμινάρια δύνανται να αξιοποιούν όλα τα μέσα 
της σύγχρονης τεχνολογίας, να απαιτούν παρακολού¬ 
θηση με φυσική παρουσία ή να βασίζονται σε προγράμ¬ 
ματα θ-Ιθαπτίηρ, όπως για παράδειγμα παρακολούθηση 
μέσω νίάθο-ΙίηΚ ή εξ αποστάσεως (όίεΙθηοθΙθΒΓπίηρ). Σε 
κάθε περίπτωση, το σεμινάριο περατώνεται με τη διε¬ 
ξαγωγή δοκιμασίας (τεστ) κατανόησης. 

3. Στους συμμετέχοντες οι οποίοι ολοκλήρωσαν επι- 
τυχώς τη δοκιμασία (τεστ) κατανόησης χορηγούνται 
βεβαιώσεις περαίωσης του σεμιναρίου, οι οποίες θα 
περιλαμβάνουν: 

(ί) το αντικείμενο του σεμιναρίου, 

(ϋ) τον τομέα από τους αναφερόμενους στην παρά¬ 
γραφο 1 του παρόντος άρθρου, στον οποίο εντάσσεται 
το σεμινάριο, 

(ίϋ) τις ώρες διάρκειας του σεμιναρίου και 

(ίν) εφόσον έχει γίνει αξιολόγηση σύμφωνα με το 
άρθρο 6 της παρούσας, την ένδειξη ότι το σεμινάριο 
είναι κατάλληλο για την επαναπιστοποίηση του συμ- 
μετέχοντος. 

Άρθρο 6 

Αξιολόγηση των σεμιναρίων 
για την επαναπιστοποίηση 

1. Οι ενδιαφερόμενοι παροχείς ασφαλιστικής εκπαί¬ 
δευσης υποβάλλουν στην Τράπεζα της Ελλάδος, το 
αργότερο μέχρι τις 30 Σεπτεμβρίου εκάστου έτους, τα 
εκπαιδευτικά τους σεμινάρια για το επόμενο έτος τα 
οποία δύνανται να ενταχθούν στα σεμινάρια για την 
επαναπιστοποίηση των διαμεσολαβητών. Κατά ειδική πα¬ 
ρέκκλιση του προηγούμενου εδαφίου, για το πρόγραμμα 
του 2015, η προθεσμία υποβολής του λήγει στις 31.12.2014. 

2. Για κάθε εκπαιδευτικό σεμινάριο καταβάλλεται τέ¬ 
λος αξιολόγησης ποσού €3.000. Εξαιρούνται τα εκπαι¬ 
δευτικά σεμινάρια που έχουν ήδη αξιολογηθεί θετικά, 
έχουν ενταχθεί στην επαναπιστοποίηση και επαναλαμ¬ 
βάνονται αυτούσια. 

3. Τα υποβαλλόμενα προς αξιολόγηση σεμινάρια της 
παραγράφου 1 του παρόντος άρθρου περιλαμβάνουν 
κατ’ ελάχιστον: 


(α) σύντομη περιγραφή του περιεχομένου/ύλης εκά¬ 
στου εκπαιδευτικού σεμιναρίου και το υλικό που θα 
δίδεται στους συμμετέχοντες, 

(β) βιογραφικό σημείωμα των εκπαιδευτών/εισηγητών, 
(γ) ώρες διάρκειας του εκπαιδευτικού σεμιναρίου, 

(δ) ποιοτικά χαρακτηριστικά (επαγγελματική εμπει¬ 
ρία, ελάχιστες απαιτούμενες γνώσεις, εξειδίκευση κ.λπ.) 
των προσώπων στα οποία απευθύνεται το εκπαιδευτικό 
σεμινάριο, και 

(ε) δοκιμασία (τεστ) κατανόησης. 

4. Εφόσον τα υποβαλλόμενα σεμινάρια αξιολογηθούν 
ως κατάλληλα για την επαναπιστοποίηση των συμμετε- 
χόντων, οι χορηγούμενες βεβαιώσεις της παραγράφου 
3 του άρθρου 5 της παρούσας δύνανται να προσκομί¬ 
ζονται στο αρμόδιο Επαγγελματικό Επιμελητήριο, αυ¬ 
τών επεχόντων θέση πιστοποιητικών γνώσεων κατά τις 
ρυθμίσεις της παραγράφου 2 του άρθρου 1 της Πράξης 
Εκτελεστικής Επιτροπής της Τράπεζας της Ελλάδος 
16/2013. 

5. Η αξιολόγηση των σεμιναρίων διεξάγεται από τρι¬ 
μελή διαρκή Επιτροπή Αξιολόγησης Σεμιναρίων Επα- 
ναπιστοποίησης για την Ασφαλιστική Διαμεσολάβηση 
(εφεξής «Επιτροπή Αξιολόγησης»), η οποία συγκροτείται 
με απόφαση της Τράπεζας της Ελλάδος και αποτελείται 
από δύο μέλη από την Τράπεζα της Ελλάδος και ένα 
μέλος καθηγητή τριτοβάθμιας εκπαίδευσης ιδρύματος 
με εκπαιδευτικό αντικείμενο συναφές με την ασφαλι¬ 
στική διαμεσολάβηση ή την ιδιωτική ασφάλιση εν γένει. 
Ένα εκ των μελών της Επιτροπής Αξιολόγησης ορίζεται 
ως Πρόεδρος. 

6. Τα μέλη της Επιτροπής Αξιολόγησης έχουν το 
δικαίωμα και οι παροχείς ασφαλιστικής εκπαίδευσης 
υποχρεούνται να τα διευκολύνουν, να παρακολουθούν 
τη διεξαγωγή οποιουδήποτε σεμιναρίου, προκειμένου 
να διακριβώνουν ότι τηρεί τις προδιαγραφές που είχαν 
γνωστοποιηθεί στην Τράπεζα της Ελλάδος για την αξι¬ 
ολόγησή του. 

7. Οι παροχείς ασφαλιστικής εκπαίδευσης υποχρεού- 
νται να αναρτούν και να διατηρούν αναρτημένα μέχρι 
την ολοκλήρωσή τους, στην επίσημη ιστοσελίδα τους 
πληροφορίες για τα εγκεκριμένα, στο πλαίσιο της πα¬ 
ρούσας Πράξης, σεμινάρια και κατ’ ελάχιστον τα στοι¬ 
χεία της παραγράφου 3 του παρόντος άρθρου. 

Αρθρο 7 

1. Με την παρούσα καταργείται το άρθρο 9 της Πρά¬ 
ξης Εκτελεστικής Επιτροπής 16/21.5.2013 (ΦΕΚ Β 1257/ 
23.5.2013). 

2. Η συμμετοχή ως μέλους στην Επιτροπή Αξιολόγησης 
του άρθρου 6 παρ. 5 της παρούσας δεν συμβιβάζεται με 
την παράλληλη συμμετοχή ως εκπαιδευτή/εισηγητή στα 
σεμινάρια του άρθρου 2 παρ. 3 της παρούσας. 

3. Η Διεύθυνση Εποπτείας Ιδιωτικής Ασφάλισης εξου¬ 
σιοδοτείται να ρυθμίζει κάθε αναγκαία λεπτομέρεια για 
την εφαρμογή της παρούσας. 

Αρθρο 8 

1. Η ισχύς της παρούσας αρχίζει από τη δημοσίευσή 
της. 

2. Η παρούσα πράξη να δημοσιευθεί στην Εφημερίδα 
της Κυβερνήσεως. 

Ο Διοικητής 
ΙΩΑΝΝΗΣ ΣΤΟΥΡΝΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-παϊΙ: ννβόπΐ33ίβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































